user
Umfo kaMbeje ubhukulile ngapha ulwa nokuthola ikhambi lokwelapha uSandanezwe
angaze naye abalwe nalo mshungu okuthiwa unesifo esingelapheki njengoba abanye
odokotela besebesikaza. Usesabalale ngomcabango wagcina efikelwa umqondo
wokuthi athintane nomunye kulaba abasebenza kubangcwabi amxazululele le nkinga.
Into efike ibe yiqatha emphinjeni ukuthi kazi uyofike athinte bani kubona, yena onjani,
futhi ayobe embone ngani ubunjalo bakhe. Wayesamiwe nawukuthi kazi kwandaba
leyo uyoyingenisa kanjani kubantu angabejwayele. Wayesaba nokuthi kazi uma enza
lokho uyobe engaziqhwebeli yini ulaka lwabakwasidlodlo. Isigcino nokho waziduduza
ngokuthi imali ayibonaze ilutheze olumanzi.
Nebala wazidlisa satshanyana umfo kaMbeje efuna ukuthi kazi iyiphi insizwa angahle
axhumane nayo kulezi zinsizwa ezisebenza laphaya kubangcwabi edolobheni.
Ngenhlanhla washeshe watholana nensizwa yakwaNtshingila eyayihlala eMatshana
khona belu eMpangeni. Waxoxaxoxa nayo ezidlisa satshanyana efuna nokwazi ukuthi
ihlala kuphi isigcino yamtshela ingasole lutho.
Langa limbe kuliSonto wanikela khona kwaNtshingila.
'E! Sikhulekile baba Ntshingila! Isisu somhambi asingakanani baba, singangenso
yenyoni!'
'Hhawu! Yebo baba Mbeje, savakashelwa abakhulu singabafokazana nje
kwenzenjani?'
'Ayisakhali indaba yabukhulu lapha sishiswa yilanga, kanti amakhosi akunina
eningaphansi kwemithunzi nizicimela ukoma?'


1. Bhala umlingiswa owumngani kaNokulindela owameluleka ngesikhathi
enomzwangedwa wokukhumbula uSandanezwe. Chaza ukuthi wameluleka
wathini? Bhala amaphuzu AMABILI.
assistant
USebenzile.
Amaphuzu AMABILI kwalandelayo:
 Wamtshela ukuthi akalinde njengoba naye elinde isoka lakhe
uKhumbulani.
 Wathi angayithembi kakhulu le ndaba ngoba wayizwa ngembangi
kaSandanezwe. 
Wamtshela ukuthi uma eqoma uZabalaza uyobe uzehlise isithunzi
endaweni yangakubo.